Երբ ԼՂԻՄ-ը ցանկություն էր հայտնել միանալու Հայաստանին, Մոսկվայի կողմից առաջին առաջարկը հետեւյալն էր. իսկ չէի՞ք ցանկանա, որ Ղարաբաղը մնա Ադրբեջանի կազմում՝ ինքնավար հանրապետության կարգավիճակում: Ներկայում շատ սիրելի դարձած Հենրիխ Պողոսյանը Կրեմլի այս գիծը բավական ագրեսիվ կերպով տարածում էր այն օրերի ԼՂ-ում, երբ ինքն իշխանության գլուխ էր: Նա մի քանի անգամ մեկնեց Բաքու, հանդիպում ունեցավ ադրբեջանցի պաշտոնակցի՝ Աբդուլռահման Վեզիրովի հետ: Երկու հանրապետությունների ղեկավարները մի քանի հանդիպում ունեցան Արցախում՝ 1988-ին: Հենրիխ Պողոսյանը հետո մեկնեց Մոսկվա եւ Ադրբեջանի կազմում ինքնավար հանրապետության առաջարկը հնչեցրեց լուսահոգի Էդուարդ Շեւարդնաձեի անունից: